**Dragi učenici!**

**Na jučerašnjem smo satu naučili da uz glagolski predikat postoji i imenski predikat. Danas ćemo vježbati na novim zadatcima. No, prije toga evo točnih odgovora zadataka iz radne bilježnice.**

1. U tekstu treba podcrtati sljedeće predikate:

 zavoli, bi bio vodio, je upoznao, dobiše, započe, je imala, ne smije ugledati,

 bi izgubila

 – glagolom

 – glagolski predikat

2. vladar

 prva

 njezin

 svijetla

njezin – (posvojna) zamjenica

prva – (redni) broj

svijetla – pridjev

vladar – imenica

– imenski predikat

3. glagolski predikati: je imala, je donosilo, bi odabrala, se sviđaju, bi bacala

 imenski predikati: je bila princeza, bijaše čarobno, su bile lijepe i zanimljive,

 bijahu ružne i dosadne

4. prezent: Njegove **su** priče maštovite.

 imperfekt: Njegove priče **bijahu** maštovite.

 futur prvi: Njegove priče **bit će** maštovite.

 imperativ: Njegove priče **neka budu** maštovite.

 kondicional prvi: Njegove priče **bile bi** maštovite.

**Vježbanje**

**1. U tekstu su podcrtani predikati. Razvrstaj podcrtane predikate na glagolske**

 **i imenske.**

 Metlobojska utakmica

 Zbog jakog vjetra svi **su** igrači **teturali** izlazeći postrance na igralište. Ako **su** ih gledatelji i **pozdravljali**, ništa **nisu mogli čuti** od silne grmljavine. Kiša **je pljuštala** po Harryjevim naočalama. Kiša. Vjetar. Harry **pomisli** kako **će** uopće **vidjeti** zvrčku pod ovim uvjetima? A on ju **je trebao uhvatiti**!

 „Na metle!” **rekla je** gospođa Hooch, ali je nitko **nije čuo**. Tad ona **zazviždi** i igrači **se vinu** u zrak. Nakon prvih pet minuta Harry **je bio** sasvim **promrzao**. **Letio je** naprijed-natrag preko igrališta, a da pojma **nije imao** što **se događa** na drugoj strani. Od hujanja vjetra **nije mogao čuti** javni prijenos utakmice. Gledatelji **su bili skriveni** pod morem pelerina i potrganih kišobrana… **Izgubio je** osjećaj za vrijeme. Nebo **je bivalo** sve **mračnije**. Utakmica **je postajala** sve **napornija.** Dva puta **se** umalo **sudario** s drugim igračem, a da **nije znao** **je** li to **bio** njegov **suigrač** ili protivnički **igrač.** Svi **su** već **bili** toliko **mokri** i kiša **je** tako **lijevala** da ih **nije razlikovao**.

 (prema romanu J. K. Rowling *Harry Potter i zatočenik Azkabana*)

|  |  |
| --- | --- |
| glagolski predikat: |  |
| imenski predikat: |  |

**2. Zadatak ima tri dijela.**

* **Prepiši predikate iz rečenica.**
* **Napiši kakav je predikat: glagolski ili imenski.**
* **Opiši predikate – glagolskom odredi glag. oblik, osobu i broj; u imenskom predikatu odredi glag. oblik pomoćnom glagolu i vrstu imenske riječi.**

– primjer: *pjevao je – glagolski predikat – glagol u perfektu, 3. os. jd.*

 *je sretna – imenski predikat – pom. glag. u prezentu i pridjev*

 Kosjenka je mala vila. Te je noći prvi put sišla s oblaka na zemlju. Stade hodati po gradu. Grad je bio tako čudesan. Bijaše zaobišla najveći zid kad ugleda golema čovjeka. To bijaše Regoč. Sjedne Kosjenka Regoču do uha. Probudi se Regoč, otrese silno inje s ramena pa se Kosjenka pobojala da će ju zatrpati.

 (prema tekstu *Regoč* I. Brlić-Mažuranić)

**3. Prepiši zadanu rečenicu tako da glagolski dio imenskoga**

 **predikata napišeš u zadanom glagolskom obliku.**

 **(Pazi na glagolsku osobu i broj.)**

 *Koralji su crvene boje.*

perfekt:

imperfekt:

futur I.:

imperativ:

kondicional I.:

**4. Zadana je imenica *more*. Sastavi dvije rečenice tako da u prvoj rečenici**

 **imenici dodaš glagolski predikat, a u drugoj rečenici imenski predikat.**

 *More.*

rečenica s glagolskim predikatom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rečenica s imenskim predikatom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_